Аҳәынҭдумаҿ еиҿыркаауеит Аԥсни, Урыстәылеи, Белоруссиеи злахәу акомиссиа
"Аԥсны адәныҟатәи аусқәа рминистр усутә ныҟәарала Москва дыҟоуп. Аиԥыларақәа мҩаԥигоит, Аҳәынҭдума ахаҭарнакцәа, атәыла азинԥҵаратә хырхарҭақәа русзуҩцәа, асенаторцәа рҿы. Аԥсны аинтеграциатә еидгылақәа рылахәхара азҵаара 2014 шықәсазы анапы зҵаҩыз Аԥсни Урыстәылеи реиқәшаҳаҭра ахәҭаҷқәа ируакуп. Убри азы ари атема амшхәаԥштә азҵаараҿы иқәгылоуп. Макьаназ акомиссиа аԥҵара ахҳәаа ҳзаҭом, избанзар аминистр ахада изы аматериал еидикылоит, аҳасабырба азирхиоит. Абри ашьҭахь ауп аӡбара адкылара аналшо", - ҳәа рҳәеит аусбарҭаҿы.